Marty McFlys Delorean genopstår som elbil

Den ikoniske Delorean DMC-12, der blev udødeliggjort i Tilbage til Fremtiden-filmene i 1980’erne, får et comeback som elbil. Efter flere år med rygter, har Delorean Motor Company postet en lille teaservideo på de sociale medier. Den lover premiere på bilen allerede senere i år.

Det 15 sekunder lange klip afslører naturligvis ikke, hvordan bilen kommer til at se ud. Men det afsløres dog, at den bibeholder mågevingedørene (som også Tesla Model X benytter).

Delorean-bilen kom oprindeligt på markedet i 1981 og blev kun produceret i få år. Det var selskabets eneste bil. Tilbage til Fremtiden-filmene har dog udødeliggjort den og skabt evige rygter om en genkomst. Selv Lego har lavet en udgave, man kan samle.

For omkring et år siden lavede et italienske designfirma Italdesign et koncept af bilen, som minder ikke så lidt om den teaser, Delorean Motor Compnay nu har sendt ud. Om der er et decideret samarbejde vides endnu ikke.

På selskabets hjemmeside kan man “skrive sig op til fremtiden”. Der har vi hermed gjort, så vi kan holde dig opdateret med nyheder om Delorean elbilen. Herunder det oprinelige tweet.

The Future was never promised. Reimagine today.
Sign up for the premiere of the DeLorean in 2022.
https://t.co/K9n8D1s5uK #DeloreanEVolved #Delorean #Auto #ElectricVehicle #Luxury #BigGame pic.twitter.com/99HsGLCswb
— DeLorean Motor Company (@deloreanmotorco) February 13, 2022

Marty McFlys Delorean genopstår som elbil